# Benasc

Benasc, oficialement Benasque/Benás (en aragonés e benasqués: Benás; en espanhòl: Benasque), es un municipi de la comarca de Ribargorça en Aragon. Es la principala vila de la val omonima.

## Toponimia

Los lingüistas s'interessant a l'etimologia d'aquel toponim penjan en favor d'una origina, que s'acaba pel sufix -asco probablament non-indoeuropèa. Se poiriá citar egalament una lista de localitats s'acabant per las desinéncias -asco -asca, situadas dins los territòris de las populacions vasconas e liguras, coma Behaskane (Basses Pirenèus), Venasca (Vauclusa), Venascha (Coni), Benasco (Gènoa), Benaschi (Pàdoa).
En efècte, Ballarín (1974: 159) afirma que los cercaires modèrns, avent localizat de nombroses establiments dins la region ocupada per aquel pòble [los Ilergets], tiben a identificar la forma ibèrica Vescelia amb l'actual toponim Benasque». Los primièrs documents fan pròva de la preséncia del -o final. Mantuna ipotèsi etimologica entorneja aquel toponim controvertit, qu'enumerarem aicí Ballarín (1972: p.104-105) abòrda la question de l'origina de Benasque e suggerís que, per d'unes, poiriá èsser d'origina basca, derivat de be, significant «al pè de», e asque, significant «limit o frontièra» (Cenac Moncaut).
La forma modèrna sembla es lo fruit d'una apocòpa normala en occitan, sul modèl del catalan. En mai, de raprochaments fonetics pòdon èsser realizar sus l'evolucion similara del sufix galloroman -acu(m) derivat -ācon (< celtica comun -āko-) significant «luòc de, proprietat de», caracterizat per l'amuissiment de la -m finala e la casuda progressiva de la u atòna. Pasmens, las documentacions istoricas atèstan tre lo sègle x jos las formas latinas Benasco, Benascutum e ulteriorament Benasch.
Benasco, 947, 1015-1019, 1097-1104, 1279; Benaschum, 1006 o 1010; 1015?; Uenascu, 1015-1019, 1018; Benascu, 1015-1019?, 1018, 1019-1020, 1025, 1020-1043; Uenaschu, 1015-1019?; Benascho, 1015-1019?, 1193, 1194, 1200; Benascum, 1015-1019?, 1020-1035; Venascum, 1025; Uenascum, 1020-1035; Benascon, 1045; Benastg, 1172; Benasche, 1185; Benasch, 1213, 1225, 1381, 1385, 1397, 1575; Benasc, 1218; val de benasch, 1578, 1579; Benasque en 1580.

## Geografia

La vila es traversada pel riu Éssera. Constituissi un munipic destacada dins la comarca de Ribagorça e es lo mai de septentrional de la Val de Benasc.
Lo tèrme municipal compren los nuclis de Cerler (Sarllé), lo vilatge mai naut de la val e Ancils (Ansils), situat a 1.123 mètres d'altitud.
Benasc a un climat de nauta montanha, amb d'estius cauds pendent la jornada e fresc la nuèit, e dels ivèrns freges, amb de temperaturas glacialas e de nèu sovent. Sa temperatura mejana annala es de 9 gras (a 1 138 mètres), una zòna generalament freja.

## Lingüistica

Lo benasqués es l'idiòma tradicional de la Val, a la confluéncia de l'aragonés, del catalan e de l'occitan gascon.

## Embessonatge

* Banhèras de Luishon (França)

## Articles connèxes

* Val de Benasc
* Parc Natural de Pocets-Maladeta
* Pic d'Aneto.

## Nòtas e referéncias

* 1 2 Govèrn d'Aragon; Comission de Toponimia Aragonesa. ««Benasque/Benás»Según la Ley 12/2002, de 28 de mayo, de creación de la Comarca de la Ribagorza» (en espanhòl).
* ↑ «Relacion de Municipis e los sieus Còdis per Províncias lo 1r de genièr de 2019» (en espanhòl). Institut Nacional d'Estatistica d'Espanha, 8 de febrièr de 2019.
* ↑ URL de la referéncia: https://datos.gob.es/es/catalogo/a02002834-nomenclator-ano-20147.
* ↑ Afirmat dins: Gran Enciclopedia Aragonesa. Identificant Gran Enciclopedia Aragonesa: 2142. Data de consulta: 16 d'octobre de 2016. Lenga: espanhòl. Data de publicacion: 1977.
* ↑ Afirmat dins: Registre municipal d'Espanha de 2023. Autor: Institut Nacional d'Estatistica d'Espanha. Data de publicacion: 13 de decembre de 2023.
* ↑ Institut Geografic d'Aragon. «Lista de Municipios en la provincia de Huesa» (en espanhòl). Nomenclátor Geográfico de Aragón. [Consulta: 18 de decembre de 2023]
* ↑ Coromines, Joan. «Benasc». vol. II. En: Onomasticon Cataloniae. Barcelona: Curial Edicions Catalanes, 1997, p. 425, 426. ISBN 84-7256-331-6.
* ↑ Coromines, Joan. «Onomasticon Cataloniae» (en catalan) p. 425, 426.
* ↑ Martín de Las Pueblas Rodríguez, Jesús. «Sobre la toponimia de la Val de Benasque» (en espanhòl) p. 143, 144, 145. Instituto de Estudios Altoaragoneses.
* 1 2 «Cerler», Gran Enciclopèdia Catalana, Barcelona: Edicions 62, en linha.
* Portau d'Aragon